ઓએનજીસીની કામગીરીથી ઘોંઘાટ અને હવાના પ્રદૂષણથી બાળકો, વડીલોના સ્વાસ્થ્યને નુકસાન થતું હોઈ તે અટકાવવાની તેમજ ગામમાં ૨૪ કલાક ચાલતી હોસ્પિટલનું નિર્માણ કરવાની માંગ કરાઈ છે. ગ્રામજનોની જમીનો ઓએનજીસીમાં જતાં રોજગારી છીનવાઈ ગઈ હોઈ યુવાનોને રોજગારી આપવાની તેમજ પાઈપલાઈન નાખવાથી થયેલા નુકસાનનું વળતર તાત્કાલિક આપવાની માંગ કરાઈ છે. જમીન ગુમાવનારા ખેડૂતોની અનેક રજૂઆતો બાદ પણ તેમના પ્રશ્નોનો ઉકેલ ન આવતો હોઈ ઝડપથી ઉકેલ લાવવાની માંગ કરાઈ છે.